open-index/open-wikipedia-markdown huggingface dataset:
Kati Immonen

**Kati Maria Immonen** (s. 6. helmikuuta 1971 Jyväskylän maalaiskunta) on turkulainen kuvataiteilija, jonka pääasiallinen maalaustekniikka on vesivärimaalaus. Hän luonnostelee teoksensa ajatuksissaan valmiiksi ja hahmottelee sen vesiliukoisilla puuvärikynillä paperille, sillä vesivärit eivät sovellu jatkuvaan korjailuun, vaan työstettävä kohta on parasta maalata kerralla valmiiksi. Vesiväreillä maalaamisen nopeus sopii siksi hyvin Immosen luonteelle, koska hän ei pidä pitkällisestä työskentelystä saman teoksen parissa.

Immoselle teoksen tekemisen hitain ja hankalin vaihe on idean kehittely. Hyvän idean pohjalta maalaus syntyy nopeasti, mutta jos ei ole kunnon ajatusta vaan vain halu maalata, hän joutuu itsekseen pohdiskelemaan mitä teokselta haluaa ja milloin se on valmis. Joskus hän joutuu myöntämään itselleen, ettei idea kantanutkaan, ja pohdiskelu täytyy aloittaa alusta ja toivoa seuraavan idean olevan edellistä parempi. Immonen pitää teosta hyvänä vasta kun siitä löytyy hyvän idean lisäksi uusi näkökulma, jonka kannalta teoksen aihetta voi tutkia. Immosen mielestä innoittavinta maalaustyössä on vuoropuhelu eri näkökulmien välillä.

Immonen opiskeli taidealaa Turun piirustuskoulussa 1993–1997 ja suoritti siellä kuvataiteilijan tutkinnon. Vuonna 2007 hän osallistui ammattitaiteilijoille suunnattuun muotokuvamaalauskurssiin ja 2011 hän suoritti Turun Taideakatemiassa kuvataiteilijan ammattikorkeakoulututkinnon.

Ensi kerran Immosen teoksia oli esillä Rauman taidemuseossa järjestetyssä aluetaidenäyttelyssä 1998. Sen jälkeen hän on osallistunut moniin kotimaisiin ryhmä- ja yhteisnäyttelyihin sekä ulkomailla järjestettyihin näyttelyihin 1998 Tukholmassa, 2002 Quebecissa Kanadassa, 2006 Istanbulissa ja İzmirssä Turkissa, 2007 Haagissa Alankomaissa, 2009 Cádizissa Espanjassa ja Lissabonissa Portugalissa ja 2015 Sankt Gallenissa Sveitsissä. Immosen yksityisnäyttely on järjestetty Helsingissä 2000, 2005, 2010, 2014 ja 2017, Jyväskylässä 2001 ja 2012, Turussa 2003, 2008, 2013 ja 2015, Hangossa 2007, Tampereella 2009, Korppoossa 2014 sekä Strasbourgissa Ranskassa 2005.

## Lähteet

## Aiheesta muualla
* 
* Kati Immosen kotisivut
Plaça d’Espanya

**Plaça d’Espanya** on aukio Barcelonassa Espanjassa. Se rakennettiin vuoden 1929 maailmannäyttelyä varten. Nykyisin aukiolla on vilkas liikenneympyrä, jonka keskellä on Josep Maria Jujolin suunnittelema italialaistyylinen suihkukaivo. Aukion lähellä on kaksi messuhallia, joiden sisäänkäynnin luona on kaksi venetsialaistyylistä kellotornia. Aukion laidalla on entinen härkätaisteluareena Las Arenas, joka muutettiin ostoskeskukseksi. Espanyan metroasema sijaitsee aukion alla.

## Lähteet

## Aiheesta muualla
Steryylisulfataasi

**Steryylisulfataasi** tai **steroidisulfataasi** on hydrolaaseihin kuuluva entsyymi. Entsyymi hydrolysoi useita steroidien sulfaattijohdannaisia ja osallistuu täten steroidien aineenvaihduntaan. Entsyymiä esiintyy niin esi- kuin aitotumaisissakin soluissa. Steryylisulfataasin EC-numero on EC 3.1.6.2.

## Toiminta
Rakenteeltaan steryylisulfataasi on dimeeri ja ihmisen entsyymin molekyylimassa on noin 200&ndash;300&nbsp;kDa. Steryylisulfataasin substraatteja ovat monet steroidisulfaatit esimerkiksi dehydroepiandrosteronisulfaatti, estronisulfaatti, pregnelonisulfaatti ja kolesterolisulfaatti. Nämä steroidien sulfaattijohdannaiset ovat usein hormonaalisesti inaktiivisia ja entsyymi hydrolysoi ne hormonaalisesti aktiivisiksi. Steryylisulfataasi esiintyy sitoutuneena solukalvoon ja sitä esiintyy erityisesti rinnoissa, luuytimessä, kohdun limakalvoilla sekä ihon soluissa. 

Steryylisulfataasin puutteellinen aktiivisuus johtaa X-kromosomissa periytyvään iktyoosiin, joka ilmenee ihon suomumaisena hilseilynä. Entsyymin puutteellisen toiminnan vuoksi estrogeenin muodostuminen istukassa on heikentynyt raskauden aikana. Koska steryylisulfataasi on tärkeässä roolissa estrogeenin ja eräiden muiden steroidihormonien aktivoinnissa, on sen inhibiittoreita tutkittu käytettäväksi rintasyövän hoidossa.

## Lähteet
Arktinen keramiikkakeskus

**Arktinen keramiikkakeskus** Posiolla sijaitseva keramiikkakeskus. Keskus tunnetaan paremmin sen englanninkielisellä nimellä Arctic Ceramic Centre.  

## Historia
Idea Arktisesta Keramiikkakeskuksesta syntyi vuonna 2011. Keramiikkakeskuksen suunnitteluvaiheessa siitä käytettiin työnimeä "Ceramic Centre Lapland". Myöhemmin nimi vakiintui Arktiseksi keramiikkakeskukseksi (engl. Arctic Ceramic Centre). Keramiikkakeskuksen ideointivaiheessa tehtiin opintomatkoja jo olemassa oleviin kansainvälisiin keramiikkakeskuksiin ja toteutettiin kansainvälisiä ArctiClay-symposiumeja. Idea Arktisesta Keramiikkakeskuksesta jäsentyi ja kehittyi edelleen vuonna 2013 läpiviedyssä Lapin Keramiikkakeskus, Posio -hankkeessa. Hankkeen aikana parhaaksi toimintaympäristöksi tulevaa keramiikkakeskuksen toimintaa varten todettiin Posion Kirintövaarassa sijaitseva luontohotelli Kirikeskus. Tehdyn jatkosuunnitelman pohjalta Hotelli Kirikeskuksen yrittäjä Reijo Lantto päätti investoida suunnitelmassa esitettyjen tilojen rakentamiseen ja laitteiden hankintaan. Näin Kirikeskukseen syntyi Arktinen Keramiikkakeskus, joka toimi vuonna 2014 ensimmäistä kertaa kansainvälisen symposiumin pitopaikkana.

Keramiikkakeskuksen toiminnan tukemiseksi  ja edistämiseksi Posiolle perustettiin vuoden 2014 aikana Arktinen Keramiikkakeskus – Arctic Ceramic Centre ry -niminen yhdistys. Sen tavoitteena on luoda Arktisesta keramiikkakeskuksesta korkeatasoinen, kansainvälisesti tunnettu keraamikkojen ja myöskin muiden taiteilijoiden kohtaamis- ja työskentelypaikka.

Vuonna 2015 Arktinen keramiikkakeskus hyväksyttiin International Academy of Ceramics (IAC) – järjestön jäseneksi. Arktinen Keramiikkakeskus isännöi myös IAC:n kongressin Rovaniemellä ja Posiolla vuonna 2020 ensimmäistä kertaa Suomessa. Se kokoaa todennäköisesti noin 300 keramiikkataiteen toimijaa yhteen. Kongressin alustava teema on ”On the Edge”.

## Lähteet
* http://www.arctic-ceramic.fi/fi/arktinen-keramiikkakeskus-posio/ 
* http://www.aic-iac.org/en/member/arctic-ceramic-centre-arktinen-keramiikkakeskus-ry/
* http://news.cision.com/fi/house-of-lapland/r/posio-ja-rovaniemi-toimivat-vuonna-2020-keramiikkamaailman-paakaupunkeina,c2162277

## Aiheesta muualla
* Arktisen keramiikkakeskuksen kotisivu 
* Arktinen keramiikkakeskus Posion matkailusivuilla
Šarlataani

**Šarlataani** on henkilö, joka harjoittaa puoskarointia tai petoksia saadakseen rahaa, mainetta tai muita etuja.

Sana tulee ranskan kielen sanasta *charlatan*, joka tarkoitti lääkkeiden myyjää ja joka saattoi mainostaa läsnäoloaan musiikilla tai ulkoilmalavaesityksillä. Tunnetuin Pariisin charlataaneista oli Tabarin, joka perusti näyttämön Place Dauphinelle vuonna 1618.  Tabarinin *[[Commedia dell’arte|commedia dell ' arte]]* -tyylillä esittämät sketsit ja farssit innostivat myös Molièrea. Sana voidaan jäljittää myös  espanjan kielen sanaan **', joka viittaa harkitsemattoman puheliaaseen henkilöön, ''lörppöön''. Etymologistit jäljittävät "charlatanin" joko [[Italian kieli|italian kielen]] sanaan **', joka tarkoittaa lavertelua tai jaarittelua; tai sanaan *Cerretano*, joka tarkoittaa Cerreton asukasta Umbriassa. Kylä on tunnettu puoskareistaan.

## Lähteet

## Aiheesta muualla

*
Tommi Liuhala

**Tuomo Antero "Tommi" Liuhala** (s. 1946) on suomalainen musiikkituottaja, musiikkitoimittaja, sanoittaja, televisiokäsikirjoittaja, juontaja sekä mainos- ja viestintäyrittäjä.

Liuhala toimi ''Ilta-Sanomien'' musiikkitoimittajana, kun hänet vuonna 1975 nimitettiin Musiikki-Fazerin uuden Hi-Hat-levymerkin tuottajaksi. Musiikkituottajan urallaan hän on tuottanut muun muassa Seppo Närhen, Mikko Alatalon, Heikki Sarmannon, Jukka Linkolan, Juice Leskisen, Tapani Kansan, Broadcast-yhtyeen ja Edu Kettusen levytyksiä. Hänellä oli eräässä vaiheessa myös oma äänitysstudio.

Yleisradiossa Tommi Liuhala on toimittanut, käsikirjoittanut ja juontanut muun muassa ''Iltatähteä'', Pori Jazz -festivaaleilta tuotettuja ohjelmia sekä yhteislauluohjelmaa ''Tammerkosken sillalla''. Käsikirjoittajana hän on toiminut Yle TV2:n sarjoissa ''Mansikkapaikka'', ''Laulava sydän'' ja *[[Ikimuistoinen]]*. Radiossa Liuhala on juontanut muun muassa *Onnenpäiviä*, *[[Mestarien aamiainen|Mestarien aamiaista]]* ja Tampereen Radion ohjelmasarjaa *Jambalaya*.

Tiedottajana Tommi Liuhala on toiminut musiikkialan messuilla ja April Jazz -festivaaleilla, United Pictures Internationalilla. Hän on ollut myös mainostoimisto Private Eyen yhteyspäällikkönä ja copywriterina, ja nykyisin hänellä on Tom Mix -niminen viestintäyritys yhdessä Mikko Peltolan kanssa.

Tommi Liuhala oli naimisissa tuottaja ja sanoittaja Kaisu Liuhalan kanssa.

## Lähteet

## Aiheesta muualla
*Tommi Liuhala Discogs-tietokannassa
*Tommi Liuhala Ritva-tietokannassa
*Liuhalan Hi-Hat-tuottajaurasta tarkemmin , Suomalaisen musiikin historia -sivusto
Hubba Bubba Rehab

**Hubba Bubba Rehab** on FM2000:n seitsemäs studioalbumi, joka julkaistiin 13. lokakuuta 2017. Alun perin albumi oli määrä julkaista jo saman vuoden keväänä. Se on äänitetty alkuvuodesta 2017, ja sen on tuottanut Teemu Nykänen. Kaikki kappaleet julkaistiin singleinä digitaalisesti ennen varsinaista albumijulkaisua. Albumi on teema-albumi, jonka aiheina ovat naiset sekä yhtyeen joidenkin jäsenten nikotiiniriippuvaisuus.

Albumi on musiikillisesti edeltäjiään heavy metal- ja punkpainotteisempi kokonaisuus, jossa humppaa on jätetty vähemmälle, ja yhtyeen kitaristi Vepa on verrannut sitä 1990-luvun alun Oulun punkin underground-skenessä vaikuttaneisiin Radiopuhelimiin, CMX:ään ja Terveisiin Käsiin. 

Singlekappaleista julkaistiin musiikkivideot.

## Kappaleet
#
#
#
#
#
#
#
#
#
#
#

## Arvostelut
* V2.fi 
* Kaaoszine 8½ 
* Imperiumi.net 5- 
* Soundi: 

## Lähteet
Kääntäjien ammattiosasto KAOS

**Kääntäjien ammattiosasto KAOS ry.** on kirjallisuuden kääntäjien kulttuuri- ja etujärjestö, joka toimii Suomen Journalistiliitossa  Suomen freelance-journalistien ammattiosastona. KAOSin jäsenyys on avoinna kauno- ja tietokirjallisuuden suomentajille, ruotsintajille ja muille kirjallisuuden kääntämisen ammattilaisille.

KAOSin tarkoituksena on muun muassa toimia hyvän ammattietiikan ja korkeatasoisen käännöskulttuurin edistämiseksi sekä parantaa kirjallisuuden kääntäjien taloudellista asemaa, työoloja ja sosiaaliturvaa. KAOSin toimintaan kuuluvat koulutus ja muut ammatilliset ja sosiaaliset  tilaisuudet sekä kannanotot kirjallisuuden kääntäjiä koskeviin kysymyksiin.

KAOS järjestää kahden vuoden välein pidettäviä Järvilinnan kääntäjäpäiviä.

## Lähteet

## Aiheesta muualla
* Kääntäjien ammattiosasto KAOS
Mountbattenin metroasema

**Mountbatten** on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.

## Junat

## Lähteet

## Aiheesta muualla

* Mountbattenin metroasema Singaporen liikennelaitoksen sivuilla
Gabriele Tredozi

**Gabriele Tredozi** (s. 9. syyskuuta 1957 Brisighella) on italialainen insinööri ja entinen Toro Rosson Formula 1 -tallin tekninen johtaja. Trezodozi toimi Minardin teknisenä johtajana vuosina 1996–1998. Vuonna 2001 hän palasi takaisin tallin tekniseksi johtajaksi. Hän jatkoi tehtävässään myös tallin muututtua Toro Rossoksi vuonna 2006. Hänet korvasi 1. marraskuuta 2006 lähtien Alex Hitzinger.

## Lähteet
Jorma Lampela

**Jorma Lampela** (s. 1963) on suomalainen kuvittaja, karikatyyritaiteilija, animaattori ja kulttuurituottaja. 

Lampela tunnetaan parhaiten värikkäistä karikatyyreistään. Hän on tehnyt karikatyyrejä yksityishenkilöistä ja julkisuuden henkilöistä. Hän on tehnyt kuvituksia levyjen kansiin, bändien keikkajulisteisiin ja mainoksiin. 

Lampela on kuvittanut myös mainos- ja markkinointimateriaaleja, esimerkiksi Halva Oy:n esitteitä, joulukalenterin, makeispusseja ja rekkoja. Lampela on kuvittanut myös piirretyn musiikkianimaation Hurriganesin kappaleesta Get On. Animaatio on ollut mukana mm Hurriganesista kertovassa GANES-elokuvassa.

## Koulutus
Lampelalla on animaatioalan koulutus Keski-Pohjanmaan ammatillisesta aikuiskoulutuskeskuksesta vuodelta 1997. Hän sai yrittäjän ammattitutkinnon Kankaanpään opistosta vuonna 2004. Hän opiskeli artesaaniksi ja kuvittajaksi Ikaalisten käsi- ja taideteollisuusoppilaitoksessa vuonna 2003. Lampela valmistui kulttuurituottajaksi Seinäjoen ammattikorkeakoulusta vuonna 2008.
Tiina Pyykkinen

**Tiina Pyykkinen** (s. 1983 Saarijärvi) on suomalainen kuvataiteilija. Hänet valittiin vuoden nuoreksi taiteilijaksi 2017. 

Pyykkinen valmistui kuvataiteen maisteriksi Helsingin Taideyliopiston Kuvataideakatemiasta vuonna 2014. Hän on opiskellut myös Kokkolan Pohjoismaisessa taidekoulussa, Kankaanpään taidekoulussa sekä Hochschule für Grafik und Buchkunst -taidekorkeakoulussa Saksassa. 

Ensimmäisen yksityisnäyttelynsä Pyykkinen piti Helsingissä vuonna 2011, minkä jälkeen hänen teoksiaan on ollut esillä yksityis- ja ryhmänäyttelyissä Suomessa, Saksassa ja Isossa-Britanniassa. Hänen teoksiaan on muun muassa Saastamoisen ja Paulon säätiöiden kokoelmissa, Salon taidemuseossa ja Valtion taideteostoimikunnan kokoelmissa.

Pyykkinen tutkii taiteessaan valoa ja sen heijastuksia. Häntä kiinnostavat erityisesti valon taittuminen ja millaisia illuusioita matan ja kiiltävän maalin yhdistelmillä voi luoda. Valo, arkkitehtuuri ja tilaan sijoitellut esineet vaikuttavat näkymään. Kun katsoja vaihtaa kuvakulmaa, kokonaiskuva maalauksista muuttuu. Valoon, tilaan ja tilanteeseen nojaavan tyylinsä Pyykkinen löysi opiskellessaan Kuvataideakatemiassa.

Pyykkiselle myönnettiin 2021 valtion viisivuotinen taiteilija-apuraha.

## Lähteet
Aura Nurmi

**Aura Nurmi** (s. 1988 Helsinki) on suomalainen runoilija. Hän on yksi lavarunoustapahtumia järjestävän Helsinki Poetry Connectionin perustajajäsenistä ja toimi sen puheenjohtajana 2015–2017. Nurmi on toiminut myös Lukukeskuksen Mun tarina -hankkeen taiteellisena suunnittelijana.

Nurmi on opiskellut yleistä kirjallisuustiedettä Helsingin yliopistossa. Hänen esikoisrunoteoksensa *Villieläimiä* ilmestyi Kolera-kollektiivin kustantamana vuonna 2016. Se on kertomus vanhempien vastuuttomuudesta ja lapsista köyhässä lähiössä. Nurmi sai teoksesta Kalevi Jäntin palkinnon. Teos oli myös Helsingin Sanomien kirjallisuuspalkintoehdokas vuonna 2016. Jani Saxell huomauttaa *[[Parnasso]]ssa*, että kokoelmassa on mukana viistoa huumoria ja vapauttavaa fantasiaa, ja sen ammattiauttajiin kohdistuva sarkasmi osuu maaliinsa. Hän toteaa, että konerunouden ja kielipelien jälkeinen suomalainen nykyrunous sisältää jälleen yhteiskunnallista sävyä ja kaduntasaisuuta. Nurmi on muutoinkin käsitellyt taiteessaan yhteiskunnallisia teemoja. Vuonna 2015 hän kirjoitti ja esitti runosarjan väkivaltaisesti kuolleelle 8-vuotiaalle Vilja Eerika Tarkille.

Vuonna 2019 Helsingin kirjailijat valitsi Nurmen vuoden helsinkiläiskirjailijaksi. Nurmen toinen runokokoelma, *Leijonapatsailla*, ilmestyi vuonna 2020.

Nurmen entinen puoliso on taidekriitikko Aleksis Salusjärvi.

## Teokset
* 
* 
* 

## Lähteet

## Aiheesta muualla
* Aura Nurmi Kirjasampo.fi-sivustolla
* 
* Saxell, Jani: Lyötyjen lauma saa äänen Aura Nurmen runoissa Kansan Uutiset. 16.1.2021.
* Ahokas, Kukka-Maria: Runoilija Aura Nurmen lähtöruutu on työväenluokassa Voima.fi. 30.9.2020.
Nopeempi ku Veijo

**Nopeempi kuin Veijo** on punkyhtye Kivesveto Go Gon EP-levy, joka julkaistiin 6. heinäkuuta 2017. Julkaisu on toinen osa trilogiaa, jonka ensimmäinen osa *[[Vesipäät (EP)|Vesipäät]]* julkaistiin helmikuussa 2016. EP koostuu kahdesta vuosina 2015–2016 äänitetystä julkaisematta jääneestä 7” levystä. Albumin teemana ovat ihmiset ja luonto, ja kuinka luonto lopulta peittää kaiken ihmisen aikaansaaman rumuuden.

Albumin kappaletta ”Tony” varten järjestettiin kilpailu, jossa kappaletta varten haettiin soolosuoritusta vapaavalintaista instrumenttia käyttäen. Kansikuva on mukaelma Afrikan tähti -lautapelistä, jossa Afrikan kartta on vaihdettu Kouvolaksi.

## Vastaanotto

Keskisuomalaisen Aki Lehti antoi albumille kolme tähteä viidestä, ja piti etenkin CD-versiota verrattomana *[[Vesipäät]]* -EP:n lisäkappaleiden johdosta. Hän sanoi hauskojen, absurdien ja nasevien sanoitusten jäävän mieleen, ja piti albumia aiempien julkaisujen kaltaisena, toimivan kaavan omaavana tuotoksena, jota jaksaa kuunnella ”kotisohvallakin kokonaisen levyn verran”. Infernon Tami Hintikka antoi albumille neljä tähteä viidestä, ja totesi yhtyeen osaavan koukuttavien ja yksinkertaisten kappaleiden tekemisen. Hän totesi kappaleiden olevan aiheista huolimatta mukana hoilattavaa materiaalia, ja sanoi aatteiden ja politiikan olevan kaukana ihmisten tasolla toimivasta musiikista.

## Kappaleet
#
#
#
#
#
#
#
#

## Lähteet
Juan Hernández Navarrete

**Juan Hernandez Navarrete** (s. 24. helmikuuta 1987 on meksikolainen nyrkkeilijä ja hallitseva kärpässarjan WBC liiton maailmanmestari. Urallaan Navarrete on voittanut myös WBC-liiton tunnustaman korsisarjan mestaruuden.

## Ammattiura

Navarrete otteli debyyttiottelunsa vuonna 2004. Vuonna 2006 Navarrete kärsi ensimmäisen tappionsa Oscar Martinezille. Samana vuonna Navarrete voitti  avoimena olleen korsisarjan NABF liiton mestaruuden tyrmäämällä Tirso Hernandez Moralesin ensimmäisessä erässä. Hernandez luopui NABF liiton mestaruudesta puolustettuaan sitä viidesti ja osallistui karsintaan pääsystä korsisarjan WBC liiton mestaruusotteluun. Karsintaottelussa Navarrete voitti Denver Cuellon tämän tultua diskatuksi kolmannessa erässä. Diskauksen syynä oli maahan vajonneen Navarreten lyöminen. Seuraavassa ottelussaan Navarrete voitti Moises Fuentesin hajaäänituomiolla kaksitoistaeräisen ottelun päätteeksi. Vuonna 2011 Navarrete kohtasi WBC liiton korsisarjan mestaruusottelussa Kazuto Iokan joka kuitenkin voitti Hernandezin yksimielisellä tuomaripäätöksellä. Tämän jälkeen Navarrete otteli pitkään pääsemättä minkään liiton mestaruusotteluun. Navarrete raivasi odottaessaan vuonna 2016 tieltään entisen alemman kärpässarjan mestari Omar Niño Romeron sekä Dixon Floresin. Vuonna 2017 Navarrete pääsi ottelemaan väliaikaisesta kärpässarjan mestaruudesta Nawaphon Kaikanhaa vastaan ja voitti ottelun teknisellä tyrmäyksellä kolmannessa erässä.

## Lähteet
Elina Berglund

**Elina Berglund** (s. 1984) on ruotsalainen hiukkasfyysikko, joka oli mukana tutkimusryhmässä, joka löysi kuulun Higgsin bosonin vuonna 2012. Berglund tunnetaan myös Natural Cycles -kännykkäsovelluksen perustajana.

Berglund oiskeli teknillisen fysiikan diplomi-insinööriksi Lundin yliopistossa vuosina 2003–2008 ja valmistui tohtoriksi Geneven yliopistosta vuonna 2011. Berglund on tullut kuuluisaksi Higgsin bosonin löytämisestä heinäkuussa 2012. Higgsin bosoni on alkeishiukkanen, jota etsittiin pitkään. Berglund oli yksi 3000:sta tieteilijästä, jonka tehtävänä oli löytää alkeishiukkanen, jota hiukkasfyysikot olivat jahdanneet yli 50 vuotta. 

Natural Cycles on maksullinen perhesuunnitteluun tarkoitettu älypuhelinsovellus, jonka toiminta perustuu kuukautisten ajankohdan ja päivittäisen kehon lämpötilan mittauksen perusteella toimivaan algoritmiin. Sovellus hyväksyttiin viralliseksi ehkäisykeinoksi Euroopassa helmikuussa 2017.

## Julkaisut
* Identification and prediction of the fertile window using NaturalCycles
* Fertility awareness-based mobile application for contraception
* Observation of a New Particle in the Search for the Standard Model Higgs Boson with the ATLAS Detector at the LHC

## Lähteet
Jonne Hankimaa

**Jonne Raimo Hankimaa** (s. 1966) on Suomen Rahapajan toimitusjohtaja elokuusta 2016 alkaen.

Aiemmin Hankimaa on toiminut Nokian ja Cargotecin palveluksessa useissa maissa, viimeksi Cargotec Intian toimitusjohtajana. Koulutukseltaan hän on kauppatieteiden maisteri.

## Lähteet
Marja-Liisa Siikonen

**Marja-Liisa Siikonen** (s. 1954) on johtava tutkija hissiliikenteen mallinnuksen alalla. Siikonen on yksi merkittävimpiä suomalaisia nykytiedenaisia. Hän on työskennellyt liikennevirtoja tutkivan tiimin johtajana Kone Oyj:ssä.
Siikosella oli nimissään tammikuussa 2017 yli 80 tieteellistä julkaisua sekä yli 200 hissijärjestelmien kehittämiseen liittyvää patenttia. Siikonen kuuluu Suomessa niiden naistutkijoiden joukkoon, joilla on eniten patentteja. Kaikki hänen patenttinsa liittyvät hissijärjestelmien kehittämiseen Kone-yhtiössä. Siikonen väitteli tohtoriksi vuonna 1997 Teknillisestä korkeakoulusta väitöstyöllään ”Planning and control models for elevators in high-rise buildings”. Siikonen työskenteli Koneessa vuosina 1984–2018 ja sen jälkeen MLS Lift Consulting -yhtiössä.

## Lähteet
Painonnoston Suomen-mestaruuskilpailut 2013

**Painonnoston Suomen-mestaruuskilpailut 2013** kilpailtiin 2.–3. maaliskuuta 2013 Kalajoen hiihtomajalla. Järjestävänä seurana toimi Kalajoen Junkkarit.

## Mitalistit
### Miehet

### Naiset

Lähde

## Lähteet
Selviytyjät (kirjasarja)

**Selviytyjät** () on Soturikissoista tunnettujen Erin Hunter -nimeä käyttävien kirjoittajien kirjoittama fantasiakirjasarja.

Soturikissojen tapaan Selviytyjistä on olemassa eri tarinajaksoja. Jokainen näistä kertoo villikoiralauman, Villin lauman, elämästä ja ongelmista maanjäristyksen tuhoamassa maassa. Tarinajaksot ovat Selviytyjät () ja Nouseva pimeys (). Lisäksi Selviytyjistä on novelleja, jotka kertovat yleensä jonkun sivuhenkilön elämästä ennen alkuperäisen kirjasarjan tapahtumia, vähän samaan tapaan kuin Soturikissojen novellit ja erikoisseikkailut. Tällä hetkellä Selviytyjistä on suomennettu vasta ensimmäinen sarja. Ei ole varmistettu, tullaanko seuraavia kirjoja julkaisemaan. Suomessa kirjasarjaa on kustantanut Jalava.

## Selviytyjät (engl. Survivors)
# *Autio kaupunki*, 2014 ()
# *Yllättävä vihollinen*, 2014 ()
# *Pimeys laskeutuu*, 2015 ()
# *Vaikea taival*, 2015 ()
# *Rannaton Järvi*, 2016 ()
# *Koiramyrsky*, 2016 ()

## The Gathering Darkness
# *A Pack Divided*, 2015
# *Dead of Night*, 2016
# *Into the Shadows*, 2017
# *Red Moon Rising*, 2017
# *The Exile's Journey*, 2018
# *The Final Battle*, 2019

## Aiheesta muualla
* Selviytyjät-Wikia
Sininen ikkuna

**Sininen ikkuna** () oli luonnon muovaama holvikaari Gozon saaren rannikolla Maltalla ja maan tunnetuin luonnonnähtävyys. Kaari ja vapaasti seisova pilari romahtivat kokonaan myrskyssä 8. maaliskuuta 2017.

## Lähteet

## Aiheesta muualla

* Kerran elämässä - matkaopas maailmaan: Gozo – luonnonkaunis lomakohde
Merisalo

**Merisalo** on suomalainen sukunimi. Tunnettuja Merisaloja:

* Aija Roivas-Merisalo, säveltäjä, sanoittaja, muusikko ja radiotoimittaja
* Alfred Merisalo (1889–1959), keski- ja kestävyysmatkojen juoksija
* Arto Merisalo (s. 1965), yritysjohtaja, talousrikollinen
* Jaakko Merisalo (s. 1878), kanttori-urkuri, kuoron- ja soittokunnanjohtaja ja säveltäjä
* Johan Merisalo-Forsman (ent. *Forsman*, 1884–1961), jääkärimajuri
* Maria Lassila-Merisalo (s. 1978), journalismin tutkija ja viestinnän dosentti
* Marja Merisalo (s. 1965), koreografi, tanssija ja ohjaaja
* Outi Merisalo (s. 1959), kielitieteilijä, romaanisen filologian professori
* Seppo Merisalo (s. 1941), trumpetisti
* Tiina Merisalo (o.s. *Lehto*, s. 1961), Museoviraston johtaja.
Tiina Merisalo

**Tiina-Sisko Merisalo** (o.s. **Lehto**; s. 25. joulukuuta 1961 Tornio) on suomalainen museonjohtaja. Hän toimi Museoviraston pääjohtajana vuosina 2020–2026.

Merisalo on kirjoittanut ylioppilaaksi Oulun yhteislyseosta 1980, valmistunut filosofian maisteriksi Helsingin yliopistosta 1991 pääaineenaan taidehistoria  ja suorittanut EMBA-tutkinnon 2015 Aalto University Executive Education (AEE) -ohjelmassa.

Ennen Museovirastoa Merisalo työskenteli Hangon museossa rakennustutkijana 1986–1988, Espoon kaupunginmuseossa tutkimus- ja dokumentointiyksikössä vs. ja vt. intendenttinä 1989–1991 ja intendenttinä 1991–1995, sitten Helsingin kaupunginmuseossa tutkijana 1995–1998, kulttuuriympäristöyksikön päällikkönä 1998–2003 ja museonjohtajana 2003–2020.

## Palkinnot ja tunnustukset
* Suomen Leijonan Ritarikunnan I lk. ritarimerkki
* Suomen Leijonan komentajamerkki

## Lähteet
Anna Mauranen

**Anna Katariina Mauranen** (o.s. **Oksanen**; s. 31. elokuuta 1949 Helsinki) on suomalainen kielitieteilijä ja Helsingin yliopiston englannin kielen professori.

Mauranen on valmistunut 1979 Helsingin yliopistosta filosofian maisteriksi aineinaan englantilainen filologia, yleinen kielitiede, psykologia ja väitellyt 1992 University of Birminghamista tohtoriksi (PhD).

Mauranen on ollut Helsingin yliopiston englannin kielen professori vuodesta 2005. Sitä ennen hän oli vuosina 1995–1999 englannin kielen ja kääntämisen professori Joensuun yliopistossa ja vuosina 1999–2005 englannin kielen professori Tampereen yliopistossa. Hän oli vierailevana professorina 2010 Copenhagen Business Schoolissa.

Mauranen on ollut vuodesta 2014 Helsingin yliopiston vararehtori, sitä ennen Helsingin yliopistossa varadekaani vuosina  2007–2009 ja dekaani vuosina 2010–2014 humanistinen tiedekunnassa sekä Tampereen yliopistossa kielten ja käännöstieteen laitoksen johtaja vuosina 2001–2005. Hän on Suomalaisen Tiedeakatemian esimies vuosina 2020–2021.

## Katso myös
* Eija Ventola, työtoveri, jonka kanssa Anna Maurasella on monia yhteisiä teoksia

## Lähteet
Liuhala

**Liuhala** on sukunimi ja kylä Tyrväässä. Se on muun muassa seuraavien suomalaisten henkilöiden sukunimi:

* Allan Liuhala (1925–2014), päätoimittaja
* Kaisu Liuhala (1949–2020), musiikkituottaja ja sanoittaja
* Tommi Liuhala (s. 1946), musiikkituottaja, musiikkitoimittaja, sanoittaja, televisiokäsikirjoittaja, juontaja sekä mainos- ja viestintäyrittäjä
* Ulla Liuhala (s. 1948), kuvataiteilija
Total War: Attila

**Total War: Attila** on Creative Assemblyn kehittämä ja Segan julkaisema strategiapeli, joka on julkaistu vuonna  Linux-, OS X- ja Microsoft Windows-alustoille.

Peli kuuluu *[[Total War]]* -sarjaan ja on saanut nimensä Attilasta.

## Pelaaminen
Peli kuuluu *Total War* -sarjan Rooma-trilogiaan päättyen Rooman tuhoon.

Pelissä voi valita useista heimoista roomalaiset ja hunnit mukaan lukien. Jokaisella heimolla on eri kampanjat.

Peli on haastava myös alhaisilla vaikeustasoilla.

## Lisäosat

Pelille on julkaistu useita lisäosia kuten:
* *[[Total War: Attila The Last Roman]]*
* *[[Total War: Attila Age of Charlemagne]]*

## Vastaanotto
Peliä on kritisoitu heikosta tiedon esittämisestä ja hankalista valikkonäytöistä.

Pelillä on 80/100 pistettä Metacritic-kerääjäsivustolla.

Peli on saanut arvosanaksi 83&nbsp;% *PC Gamerin* arvostelussa.

Peli on saanut arvosanaksi 8.0/10 Polygon-sivuston arvostelussa.

## Lähteet

## Aiheesta muualla
*
Christian Ahlmann

**Christian Ahlmann** (s. 17. joulukuuta 1974 Marl) on saksalainen esteratsastaja, ja kaksinkertainen olympiamitalisti, MM-mitalisti sekä kaksinkertainen Euroopan-mestari. Hän on vuonna 2017 FEI:n maailmanrankingissa viidentenä.

## Saavutukset

Euroopan-mestaruuskilpailuissa vuonna 2003 Donaueschingenissä Ahlmann voitti hevosellaan *Cöster* kaksi Euroopan-mestaruutta; henkilökohtaisessa kilpailussa sekä joukkuekilpailussa. Kesäolympialaisissa 2004 Ateenassa hän oli voittamassa joukkueensa kanssa olympiapronssia. MM-kilpailuissa vuonna 2006 Aachenissa hän voitti *Cösterin* ja joukkueensa kanssa pronssia. EM-kisoissa 2007 Mannheimissa hän saavutti joukkuehopeaa. Kesäolympialaisissa 2008 *Cöster* antoi positiivisen dopingnäytteen. Sen verestä löytyi kapsaisiinia. Myös kolme muuta hevosta antoi kapsaisiinia sisältäneen näytteen samoissa kilpailuissa. Ahlmannin suoritukset kilpailuissa hylättiin. 

Kesäolympialaisiin 2012 yhtenä ennakkosuosikeista lähtenyt Ahlmann alisuoritti uuden hevosensa *Codex Onen* kanssa. Herningin EM-kisoissa 2013 Ahlmann voitti kuitenkin jälleen joukkuekisasta hopeaa. Aachenissa 2015 hän oli saavuttamassa EM-joukkuehopeaa. Rion olympialaisissa 2016 Ahlmann sai joukkueensa kanssa olympiapronssia, hevosenaan *Taloubet Z*.

## Lähteet
* http://www.fei.org/bios/Person/10000387/Christian_AHLMANN/2 

### Viitteet

## Aiheesta muualla

* http://www.christian-ahlmann.de
Nicole Perlman

**Nicole Perlman** on yhdysvaltalainen elokuvakäsikirjoittaja, joka tunnetaan Marvel-elokuvasta *[[Guardians of the Galaxy]]* (2014).

Perlman on kotoisin Boulderin kaupungista Coloradossa. Hän opiskeli käsikirjoittamista New Yorkin yliopistossa ja laati jo opiskeluaikanaan ensimmäisen käsikirjoituksensa *Challengerin*, joka on tosipohjainen tarina fyysikko Richard Feynmanista selvittämässä Challenger-avaruussukkulan tuhoutumissyytä. Perlmanin käsikirjoitus palkittiin muun muassa vuoden 2006 Tribecan elokuvajuhlilla, ja hän pääsi Variety-lehden lupaavien käsikirjoittajien listalle. Sen myötä Perlman sai joitakin käsikirjoituspestejä, kuten elämäkertaelokuvat Neil Armstrongista ja Wrightin veljeksistä, mutta mikään niistä ei lopulta toteutunut − vaikka *Challengerin* esituotanto etenikin niin pitkälle, että kesällä 2006 ohjaajaksi oli valittuna Philip Kaufman ja pääosan näyttelijäksi David Strathairn.

Vuonna 2009 Perlman liittyi Marvelin kaksivuotiseen käsikirjoittajaohjelmaan, jonka tarkoituksena oli työstää yhtiön sarjakuvista potentiaalisia elokuvaprojekteja. Tarjolla olevista vaihtoehdoista hän valitsi käsittelyynsä avaruuteen sijoittuvan ja jokseenkin tuntemattoman Galaksin Vartijat -ryhmän, ja seuraavat kaksi vuotta hän vietti perehtyen sarjakuviin ja laatien käsikirjoitusluonnosta. Perlman osallistui kreditoimattomana myös vuoden 2011 *[[Thor (elokuva)|Thor]]*-elokuvan käsikirjoittamiseen. Hän teki studion pyynnöstä *Guardians of the Galaxy* -käsikirjoituksestaan vielä toisen pikaisen luonnoksen loppuvuodesta 2011 ennen kuin James Gunn valittiin vuonna 2012 elokuvan ohjaajaksi. Gunn työsti käsikirjoitusta vielä huomattavasti lisäten siihen muun muassa huumoria ja muutamia hahmojakin, ja Perlman ja Gunn ovat esittäneet toisistaan poikkeavia lausuntoja siitä, kuinka paljon Perlmanin työstä säilyi elokuussa 2014 ensi-iltansa saaneeseen elokuvaan. Joka tapauksessa molemmat saivat käsikirjoituskrediitin. He saivat käsikirjoituksesta muun muassa Saturn- ja WGA-palkintoehdokkuuden.

Huhtikuussa 2015 Marvel valitsi Perlmanin ja Meg LeFauven Carol Danversista eli Kapteeni Ihmeestä kertovan *[[Captain Marvel (elokuva)|Captain Marvel]]* -elokuvan käsikirjoittajiksi. Vuonna 2016 Perlman valittiin käsikirjoittamaan *[[Detective Pikachu]]* -peliin perustuvaa elokuvaa Alex Hirschin kanssa.

Perlman myös käsikirjoittaa Marvelille Gamorasta kertovaa sarjakuvajulkaisua, jota piirtää Marco Checchetto.

## Lähteet

## Aiheesta muualla
* 
*
Yhteenvirtaus

**Yhteenvirtaus** eli **jokien yhtyminen** on kahden tai useamman joen yhdistyminen yhteen uomaan. Yhdistymispaikkaa kutsutaan itsessään myös yhteenvirtaukseksi tai **jokien yhtymäkohdaksi**. Yhteenvirtauksen jälkeen vedet jatkavat alajuoksulle yhtenä virtana. Myös jokea pienempien purojen tai ojien yhtymistä voidaan kutsua yhteenvirtaukseksi. Moni suuri kaupunki on perustettu suurten jokien yhteenvirtauksiin.

## Tunnettuja yhteenvirtauksia
* Encontro das Águas on Rio Negron ja Amazonin yhteenvirtaus Manausin kaupungin lähellä Brasiliassa.
* Triveni Sangam Allahabadissa Intiassa on Gangesin ja Yamunan sekä myyttisen Sarasvatin yhteenvirtaus ja hindujen pyhä paikka.
* Belgrad sijaitsee Sava- ja Tonavajokien yhtymäkohdassa Serbiassa.
* Sudanin pääkaupunki Khartum sijaitsee kohdassa, jossa Sininen-Niili ja Valkoinen-Niili yhtyvät ja muodostavat Niilin.
* Malesian pääkaupunki Kuala Lumpur sijaitsee Klang- ja Gombakjokien yhtymäkohdassa.
* Lyon sijaitsee Rhône- ja Saônejoen yhtymäkohdassa Ranskassa.
* Montreal sijaitsee Saint Lawrence -joen ja Ottawajoen yhtymäkohdassa Kanadassa.
* Portland Yhdysvaltain Oregonissa sijaitsee Columbia- ja Willamettejokien yhtymäkohdassa.
* Rovaniemi sijaitsee Ounas- ja Kemijokien yhtymäkohdassa Suomessa.
* Saint Louis sijaitsee Mississippi- ja Missourijokien yhtymäkohdassa Yhdysvalloissa.

## Lähteet

## Aiheesta muualla
Prince of Persia: The Forgotten Sands

**Prince of Persia: The Forgotten Sands** on Ubisoftin kehittämä ja julkaisema toimintapeli. Peli on julkaistu vuonna  PlayStation 3, Wii, Windows ja Xbox 360 -alustoille.
Peli kuuluu *[[Prince of Persia]]* -pelisarjaan.

Peli jatkaa *[[Prince of Persia: The Sands of Time]]* -pelissä aloitettua tarinaa.

## Vastaanotto
Peli on saanut GameSpotin arvostelussa arvosanaksi 7.5/10. Pelin taistelua on sanottu sen heikoimmaksi puoleksi.

## Lähteet

## Aiheesta muualla
*
Toini Swan

**Toini Vellamo Swan** (24. syyskuuta 1870 – 29. marraskuuta 1949) oli suomalainen kirjailija, kääntäjä ja opettaja. Toini Swanin vanhemmat olivat Carl Gustaf Swan, joka mm. perusti Lappeenrannan ensimmäisen sanomalehden, ja Emilia Malin. Emilia Malin harrasti kirjallisuutta ja opasti varhain kaikki yhdeksän tytärtään (yhdeksän mustaa joutsenta) lukemaan satuja ja kertomuksia. Perheen koti oli ruotsinkielinen, mutta J. V. Snellmanin innoittama isä omistautui suomalaisuusaatteelle ja puhui suomea melko hyvin; äidin suomen kielen taito jäi melko heikoksi. Toini Swan kirjoitti ainakin *Sirkka*-lastenlehteen ja suomensi kirjallisuutta.

## Suomennokset
* F. H. Burnett: *Pikku prinsessa* (1888)
* Mary Augusta Ward: *Marcella* (1894)
* Mihin ohjaamme?: huomautus ja ehdotus (1895)
* L. E. Björkman: Kuinka meidän tulee eläinten kanssa seurustella (1901)
* Kate Douglas Wiggin: *Keltaisen talon lapset* (1911)
* F. H. Burnett: *Salainen puutarha* (1911)
* F. H. Burnett: *Kadonnut prinssi* (1915) 
* Anthony Hope: Prinsessa Osran sydän (1916)
* Hall Caine: Vaimo, jonkas minulle annoit 1&2 (1913)
Hampus Gustafsson

**Hampus Gustafsson** voi tarkoittaa seuraavia henkilöitä:

*Hampus Gustafsson, ruotsalainen vuonna 1991 syntynyt jääkiekkoilija
*Hampus Gustafsson, ruotsalainen vuonna 1993 syntynyt jääkiekkoilija
Hampus Gustafsson (jääkiekkoilija, 1993)

**Hampus Gustafsson** (s. 26. lokakuuta 1993 Ljungby, Ruotsi) on ruotsalainen uransa lopettanu jääkiekkoilija. Hän oli pelipaikaltaan vasen laitahyökkääjä, mutta Gustafsson pelasi myös keskellä.

## Ura
Gustafsson on IF Troja-Ljungbyn kasvatti. Hän voitti kaudella 2009–2010 seuran J18-junioreiden sisäisen piste-, maali- ja syöttöpörssin J18 Elitissä tehoilla 14+21=35. Kaudella 2010–2011 Gustafsson oli tehoilla 12+9=21 Troja-Ljungbyn paras maalintekijä ja kolmanneksi paras pistemies. Kaudeksi 2011–2012 hän siirtyi Yhdysvaltoihin Gilmour Academyn high school -joukkueeseen. Kaudeksi 2012–2013 Gustafsson siirtyi sieltä NAHL-junioriliigan Amarillo Bullsiin. Hän voitti kauden päätteeksi liigan mestaruuden, Robertson Cupin.

Vuodet 2013–2017 Gustafsson kävi Merrimack Collegea. *Sophomore -kaudellaan* 2014–2015 hän oli joukkueensa toiseksi paras pistemies Brett Seneyn jälkeen tehoilla 11+14=25. *Junior -kaudellaan* Gustafsson nousi Merrimackin varakapteeniksi. Hän jakoi joukkueen sisäisen piste- ja syöttöpörssin voiton Seneyn kanssa tehoilla 8+18=26. *Senior -kaudellaan* Gustafsson oli tehoilla 15+11=26 Merrimackin paras maalintekijä ja toiseksi paras pistemies Seneyn jälkeen.

Maaliskuussa 2017  Gustafsson teki kaksivuotisen tulokassopimuksen Washington Capitalsin kanssa. Hän liittyi samalla amatööritry-out -sopimuksella AHL-joukkue Hershey Bearsin vahvuuteen. 

## Muuta
Gustafssonin isoveli John pelaa SPHL-liigaa Pensacola Ice Flyersissa. Veljekset pelasivat kolme kautta joukkuetovereina Merrimackissa. 

## Tilastot

## Lähteet
*
*

### Viitteet
Elli Swan

**Elli Ainamo Swan** (28. joulukuuta 1868 – 25. helmikuuta 1954) oli suomalainen opettaja ja koulun johtaja. Elli Swanin vanhemmat olivat Carl Gustaf Swan, joka muun muassa perusti Lappeenrannan ensimmäisen sanomalehden, ja Emilia Malin. 

Emilia Malin harrasti kirjallisuutta ja opasti varhain kaikki yhdeksän tytärtään (Yhdeksän mustaa joutsenta) lukemaan satuja ja kertomuksia. Perheen koti oli ruotsinkielinen, mutta J. V. Snellmanin innoittama isä omistautui suomalaisuusaatteelle ja puhui suomea melko hyvin; äidin suomen kielen taito jäi melko heikoksi. Elli Swan suoritti Helsingin suomalaisen tyttökoulun päättötutkinnon 1887 ja suomalaisen jatko-opiston päättötutkinnon 1896. Hän toimi opettajana Mikkelissä, Nurmeksessa, Lappeenrannassa, Kymissä, Kuopiossa ja Helsingissä.

## Lähteet
Jäyhä Jököttäjä

**Jäyhä Jököttäjä** () on Carl Barksin käsikirjoittama ja piirtämä sarjakuvatarina vuodelta 1946.

## Juoni

Tupu, Hupu ja Lupu haluaisivat ottaa hoidettavakseen kaverinsa koiran, mutta Aku Ankka ei halua sekarotuista eläintä, vaan ostaa nerokkaaksi kehumansa jäyhä jököttäjä -rotuisen, Hurtta III Henkevä -nimisen koiran. Aku yrittää saada koiransa tekemään erilaisia temppuja, mutta se ei suostu liikahtamaankaan: pojat tajuavat jäyhän jököttäjän olevan lähes aivoton, ja nauravat asialle. Lopulta Aku saa tietää, että jäyhä jököttäjä osaa noutaa keppejä. Vähä-älyinen koira tuo kuitenkin vahingossa hänelle kepin sijasta dynamiittipötkön, jonka Aku on vähällä heittää kotinsa seinää päin, mutta poikien koira pelastaa talon nappaamalla pötkön ilmasta.

## Julkaisuhistoria

*Jäyhä Jököttäjä* julkaistiin ensimmäistä kertaa *[[Walt Disney’s Comics and Stories]]* -lehden numerossa 70 vuonna 1946. Suomessa tarina julkaistiin ensimmäistä kertaa *[[Aku Ankka (lehti)|Aku Ankka]]* -lehden numerossa 09/1977.

## Lähteet
Frédéric Vasseur

**Frédéric Vasseur** (s. 28. toukokuuta 1968) on Formula 1 -tallipäällikkö.

Vasseur on toiminut alemmissa sarjoissa ranskalainen ART Grand Prix -tallin tallipäällikkönä ja vuonna 2016 Renault’n Formula 1 -tallin tallipäällikkönä, hän jätti tehtävän tammikuussa 2017. Heinäkuussa 2017 Vasseur nimettiin F1-talli Sauberin tallipäälliköksi korvaten tehtävästä eronneen Monisha Kaltenbornin.

Joulukuussa 2022 Vasseur nimitettiin Ferrarin uudeksi tallipäälliköksi kaudesta 2023 eteenpäin korvaten tehtävän jättäneen Mattia Binotton.

## Lähteet
Splinter Cell (kirjasarja)

Tom Clancy luonut kirjasarjan Splinter Cell, joka on kehittynyt *[[Splinter Cell (pelisarja)|Splinter Cell]]* -pelisarjan menestyksestä. 

Hyvin menestynyt pelisarja loi vuonna 2004 ensimmäisen Splinter Cell -romaanin, joka aloitti kirjasarjan. Kirjojen oikea kirjoittaja on myös James Bond -kirjoistaan tunnettu Raymond Benson. 

Yhtäkään kirjasarjan kirjoista ei ole suomennettu.

Sarjan kirjat:
#*Tom Clancy’s Splinter Cell* (2004) - kirjoittanut Raymond Benson salanimellä David Michaels
#*Tom Clancy’s Splinter Cell: Operation Barracuda* (2005)
#*Tom Clancy’s Splinter Cell: Checkmate* (2006)
#*Tom Clancy’s Splinter Cell: Fallout* (2007)
#*Tom Clancy’s Splinter Cell: Conviction* (2009)
#*Tom Clancy's Splinter Cell: Endgame* (2009)
#*Tom Clancy's Splinter Cell Blacklist: Aftermath* (2013) - kirjoittanut Peter Telep
Laura Saarikoski

**Laura Elina Saarikoski** (o.s. **Pekonen**; s. 24. syyskuuta 1974) on suomalainen toimittaja. Hän oli aiemmin *[[Helsingin Sanomat|Helsingin Sanomien]]* syventävien sisältöjen päätoimittaja. Hänet tunnetaan erityisesti Yhdysvaltain-raportoinnista.

Saarikoski palkittiin vuoden 2016 Bonnierin Journalistipalkinnolla Vuoden journalisti -sarjassa.

## Tausta

Saarikoski kirjoitti ylioppilaaksi Pohjois-Tapiolan lukiosta vuonna 1994. Lukioaikana hän oli vaihto-oppilaana Uudessa-Seelannissa, jossa hän kävi Marist Sisters' Collegea.

Koulutukseltaan Saarikoski on yhteiskuntatieteiden maisteri Tampereen yliopistosta. Hän on opiskellut sivuaineita myös Helsingin yliopistossa ja George Washingtonin yliopistossa Yhdysvalloissa. Vuosina 2011–2012 Saarikoski oli stipendiaattina Oxfordin yliopiston Reuters-instituutissa Britanniassa.

## Ura
Saarikoski palkittiin vuoden 2016 Bonnierin vuoden journalisti -palkinnolla Yhdysvaltain-raportointinsa ansiosta vuonna 2017. Yhdysvalloissa ollessaan hän kirjoitti myös kirjan *Trump – Mies kuin Amerikka* yhdessä toimittaja Saska Saarikosken kanssa. Vuonna 2018 hän sai Wihurin säätiön tunnustuspalkinnon Yhdysvaltain-raportointinsa ansiosta.

Saarikoski työskenteli vuodesta 2018 HS:n toimituspäällikkönä, Yhdysvaltain-kirjeenvaihtajana (2014–2018), HS:n Sunnuntai- ja featuretoimituksen esihenkilönä (2005–2014), Yhdysvaltain-avustajana (1997–2001) sekä muun muassa HS:n politiikan ja kaupunkitoimituksen toimittajana.

Saarikoski oli HS:n syventävien sisältöjen päätoimittaja elokuusta 2022 helmikuuhun 2024.
 

Saarikoski valittiin kesäkuussa 2024 Tampereen yliopiston journalistiikan työelämäprofessoriksi kaudelle 2024–2025. Hän on myös Suomen Atlantti-Seuran ja Suomen Kansallisteatterin Oy:n hallituksen jäsen.

## Yksityiselämä
Laura Saarikosken puoliso on toimittaja Saska Saarikoski. Heillä on kaksi lasta.

## Julkaisut

* 
* 

## Lähteet
Mari Pantsar

**Mari Pantsar** (ent. **Pantsar-Kallio**; s. 10. tammikuuta 1969 Savonlinna) on suomalainen konsultti ja dosentti. Hän perusti vuonna 2023 entisen kansanedustaja Emma Karin kanssa konsulttiyrityksen Kari & Pantsar, jonka tavoitteena on hillitä luontokatoa. Aiemmin Pantsar toimi Sitran teemajohtajana marraskuuhun 2022 saakka. Hän veti 1.1.2014 alkaen hiilineutraali kiertotalous -teemaa, jonka tavoitteena on vauhdittaa Suomen siirtymää kohti ekologisesti kestävämpää, kilpailukykyistä yhteiskuntaa ja luoda uutta talouskasvua kiertotalouden toimintamalleista.

## Elämä ja ura
Pantsar valmistui ylioppilaaksi Salinkallion lukiosta 1988 ja filsofian maisteriksi 1993 Helsingin yliopistosta analyyttisesta kemiasta. Hän väitteli filosofian tohtoriksi vuonna 1997 aiheenaan ympäristölle ja terveydelle haitallisten raskasmetallien spesiaatio IC-ICP-MS:lla. Pantsar on työskennellyt ympäristöalan konsulttina ja muun muassa UPM:n ympäristöpäällikkönä 2000–2007. Vuodesta 2007 alkaen Pantsar toimi Suomen Cleantech-klusterin ohjelmajohtajana Lahden tiede- ja yrityspuistossa. 19.1.2012 valtioneuvosto nimitti Pantsarin Kataisen hallituksen cleantech-liiketoiminnan strategisen ohjelman johtajaksi ajalle 1.2.2012–30.9.2015, strategisen ohjelman toimikauden ajaksi.

Pantsar on toiminut myös lukuisten cleantech-yritysten hallituksissa. Vuoden 2017 alussa Pantsar toimi mm. Ahlström Capital Cleantech Management Ky:n, Tampereen teknillisen yliopiston säätiön ja Pääkaupunkiseudun Smart & Clean-säätiön hallituksissa. Hän on ollut jäsen Fortumin sidosryhmien neuvottelukunnassa ja useissa kansallisissa työryhmissä mm. biotalouspaneelissa, kiertotalouden ohjausryhmässä, kiinteistö- ja rakennusalan foorumissa ja maaseutupolitiikan neuvottelukunnassa. Pantsarilla on ympäristökemian dosentuuri Helsingin yliopistossa ja cleantech-kemian dosentuuri Lappeenrannan–Lahden teknillisessä yliopistossa.

Kesällä 2013 Pantsar kihlautui Elinkeinoelämän keskusliiton toimitusjohtaja Jyri Häkämiehen kanssa. He menivät naimisiin 31. joulukuuta 2015.

## Lähteet
Laura Friman

**Laura Friman** (s. 17. joulukuuta 1980 Hämeenlinna) on suomalainen toimittaja, kirjailija, juontaja ja somevaikuttaja.

Friman on opiskellut englantilaista filologiaa Helsingin yliopistossa ja kirjoittanut uransa aikana muun muassa ''Imagelle'', ''Trendille'' ja ''Helsingin Sanomille''. Erityisen hyvin hänet tunnetaan kärkkäistä kolumneistaan. Lisäksi hän työskentelee radiotoimittajana Radio Helsingin iltapäiväohjelmassa. Friman oli myös yksi *[[Iholla (televisiosarja)|Iholla]]*-sarjan osallistujista sen vuonna 2017 kuvattuna kautena.

Friman on kirjoittanut rap-yhtye JVG:stä kertovan *Etenee*-kirjan, joka päätyi vuoden 2016 myydyimpien tietokirjojen listoille ja sai Kirja-Femma-ehdokkuuden. Vuonna 2017 Friman teki Saara Aallon elämäkerran *Saara Aalto. No fear*.

## Yksityiselämä
Friman avioitui maaliskuussa 2023 kuvaaja ja ohjaaja Lauri Tammisen kanssa, jonka kanssa hän oli seurustellut vuodesta 2019. Frimanilla on kaksi poikaa aiemmasta avioliitostaan.

## Teokset
* 
**Saara Aalto. No fear*. WSOY, 2017
* 
* 
* 
* 

## Lähteet
Kultainen kypärä (sarjakuva)

**Kultainen kypärä** (engl. *The Golden Helmet*) on Carl Barksin käsikirjoittama ja piirtämä 32-sivuinen sarjakuvatarina vuodelta 1951.

## Juoni

Museon vahtimestarina työskentelevä Aku Ankka löytää vanhasta viikinkilaivasta kartan, josta käy ilmi Labradorin niemimaalle kätketyn viikinkien kultaisen kypärän sijainti. Simppu Sininen ja hänen asianajajansa Kalle Kepuli vaativat kartan itselleen ja lähtevät etsimään kruunua, sillä sen avulla Sininen voisi todistaa olevansa Amerikan löytäneen viikinkipäällikön jälkeläinen ja siten koko Pohjois-Amerikan hallitsija. Aku, Tupu, Hupu ja Lupu sekä museon kuraattori lähtevät heidän peräänsä löytääkseen kruunun ensimmäisinä.

## Julkaisuhistoria

*Kultainen kypärä* julkaistiin alun perin *One Shots* -lehden numerossa 408 vuonna 1952. Suomessa tarina julkaistiin ensimmäistä kertaa *[[Aku Ankka (lehti)|Aku Ankka]]* -lehden numerossa 9B/1955.

Don Rosa on tehnyt *Kultaiselle kypärälle* jatko-osan nimeltä *Kolumbuksen kadonneet kartat*, joka julkaistiin vuonna 1995.

## Lähteet
Kristofers Bindulis

**Kristofers Bindulis** (s. 17. syyskuuta 1995 Riika, Latvia) on latvialainen jääkiekkopuolustaja, joka pelaa Slovakian pääsarjassa Extraliga-joukkue HK Dukla Michalovcessa.

## Ura
### Seuraura
Bindulis debytoi Latvian pääsarjassa jo 16-vuotiaana SK Riika 17:n paidassa kaudella 2011–2012. Hänen tulokaskautensa toi 35 runkosarja- ja kolmessa playoff-ottelussa tehot 2+11=13. Kaudella 2012–2013 Bindulis pelasi HK Juniors Riian paidassa sekä Latvian liigaa että Venäjän nuorten B-sarjaa, joista ensimmäisenä mainitussa sarjassa hän oli joukkueen tehokkain puolustaja Artūrs Salijan kanssa tehoilla 2+6=8.

Kaudeksi 2013–2014 Bindulis siirtyi Pohjois-Amerikkaan NAHL-junioriliigan Soo Eaglesiin. Kesken toisen siellä viettämänsä kauden 2014–2015 hän vaihtoi USHL-junioriliigan Des Moines Buccaneersiin. Kesällä 2015 NAHL-joukkue Aston Rebels varasi Bindulisin kymmenentenä pelaajana ja hän palasi liigaan kaudeksi 2015–2016. Bindulis nousi joukkueen kapteeniksi. Hän oli tehoilla 10+36=46 Rebelsin paras syöttäjä Ryan Cusinin kanssa ja sijoittui sisäisessä pistepörssissä neljänneksi. Bindulis sijoittui koko NAHL:n puolustajien pistepörssissä toiseksi edellään vain Lone Star Brahmasin Cam Clarke. Hänet valittiin kauden päätteeksi liigan tähdistökentälliseen. Kaudeksi 2016–2017 Bindulis siirtyi Lake Superior State Universityn yliopistojoukkueeseen. 

Maaliskuussa 2017  Bindulis teki kolmivuotisen tulokassopimuksen Washington Capitalsin kanssa. Hän liittyi samalla amatööritry-out -sopimuksella AHL-joukkue Hershey Bearsin vahvuuteen. 

### Maajoukkueura
Bindulis pelasi alle 20-vuotiaiden IA-divisioonan MM-kilpailuissa vuonna 2015, jolloin hän voitti pronssia. Bindulis pelasi myös alle 18-vuotiaiden MM-kilpailuissa vuonna 2013. 

## Tilastot

## Lähteet
*
*

### Viitteet
Hélène Tham

**Hélène Tham** (o.s. Murray, 16. joulukuuta 1843 – 26. heinäkuuta 1925) oli ruotsalainen säveltäjä ja pianonsoitonopettaja. Hän varttui musikaalisessa perheessä ja oli Jenny Lindin kummitytär. Hän oli vuodesta 1864 naimisissa teollisuusmies ja kansanedustaja Volrath Thamin kanssa.

## Teoksia
### Kuoromusiikkia
* Kvartetto Des-duuri* ("O Jesus kärleksrike") sekakuorolle a cappella (1886)*
* *Än är vinterns djupa dvala* Des-duuri sekakuorolle a cappella
* *Nytt år* ("Flyg ut, flyg ut") F-duuri mieskuorolle a cappella (versio myös mieskvartetille)

### Lauluja lauluäänelle ja pianolle
* *Lauluja lauluäänelle ja pianolle – Till mina syskon* (painettu 1894)
*# "Hälsning" ("Med toner igen") B-duuri, sanat: Charlotte Murray
*# "Svanen" ("Hör du hur de böljor små") G-duuri, sanat: Uno Murray
*# "Från nya hemmet" Es-duuri
*# "Erinran" As-duuri
*# "Fågeln" ("Säg mig du lilla fogel") Es-duuri, sanat: Johan Ludvig Runeberg (1866)
*# "Ur Stens visor" ("Rätt så du lille") cis-molli
*# "Med ett album" ("Då toner smyga") D-duuri
*# "Till min mor" A-duuri
*# "Till en vän" g-molli
* *Duette* ("Stilla sjung din sång") D-duuri 2 sopraanolle ja pianolle (1859)
* *Ur Davids 90de Psalm* ("Lär oss betänka") D-duuri Raamatun tekstiin (1867)
* *Vintervisa* ("Vind och hvita vågor") D-duuri, sanat: Zachris Topelius (1870)
* *Ljus i mörker* ("På underbara vägar") A-duuri

### Lauluja lauluäänelle ja uruille
**I allt detta öfvervinna vi* G-duuri (1894)
**Tre andliga sånger för en röst och orgel eller piano* (painettu 1894)
*#Psalmi 42:12: "Hvad beröfvar du dig” D-duuri
*#Joh. 6:39: "Detta är min faders vilja” Es-duuri
*#Daavidin psalmi 103:2: "Lofva Herren min själ” As-duuri

### Teoksia viululle ja pianolle
* *Romanssi* G-duuri (1888)
* *Kevätaamuna,* G-duuri (1892)

### Teoksia pianolle
* *Kuusi pianofortekappaletta *(painettu 1883)
*# Allegro agitato, b-molli
*# Allegretto vivace, D-duuri
*# Allegro, F-duuri
*# Allegro assai, D-duuri
*# Allegro appassionata, a-molli
*# Tempo di menuetto, g-molli
* *Kahdeksan pianokappaletta* (1887)
*# Allegro moderato, E-duuri
*# Allegro assai, g-molli
*# Allegretto marcia, G-duuri
*# Allegro comodo, e-molli
*# Andantino, G-duuri
*# Lento, g-molli
*# Raskt, e-molli
*# Andantino, D-duuri

## Lähteet
*
*Teosluettelo ''Levande musikarv'' -arkistossa